钦定古今图书集成/理学汇编/学行典/第191卷 > 王泰
## 钦定古今图书集成/理学汇编/学行典/第191卷 > 王泰

按《温州府志》：“王泰，永嘉人。幼孤，鞠于伯父。元兵至，执
其伯父，索赀财不得，将杀之。泰年十五，自丛薄中出，
绐之曰：‘释吾父，吾指尔瘗物所’。兵随泰掘数处，无所
得，乃涕泣告曰：‘家贫无赀，愿身代伯父死耳’。兵怒，斩
之仆地。既去，伯父驰归视之，则颈骨已截，独喉未断，
急捧其首合之。适有修船油灰取涂其痕，滴以水，稍”
咽。遂以扉舁归。越七日始甦。又越月创合而首竟偏。